CELEX: 62011TN0153
Language: el
Date: 2011-03-14 00:00:00
Title: Υπόθεση T-153/11: Προσφυγή της 14ης Μαρτίου 2011 — Zenato Azienda Vitivinicola κατά ΓΕΕΑ — Camera di Commercio, Industria, Artigianato e Agricoltura di Verona (ZENATO RIPASSA)

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/24
            
         Προσφυγή της 14ης Μαρτίου 2011 — Zenato Azienda Vitivinicola κατά ΓΕΕΑ — Camera di Commercio, Industria, Artigianato e Agricoltura di Verona (ZENATO RIPASSA)
   (Υπόθεση T-153/11)
   2011/C 139/46
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: Zenato Azienda Vitivinicola Srl (Peschiera del Garda, Ιταλία) (εκπρόσωπος: A. Rizzoli, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Camera di Commercio, Industria, Artigianato e Agricoltura di Verona (Βερόνα, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή, μαζί με τα παραρτήματά της, παραδεκτή,
            
         
               —
            
            
               να ακυρώσει την απόφαση του τμήματος προσφυγών (σημεία 1, 2 και 3 του διατακτικού), στο μέτρο που δέχεται την προσφυγή, δέχεται την ανακοπή και απορρίπτει στο σύνολό της την αίτηση καταχωρίσεως και καταδικάζει την προσφεύγουσα στα έξοδα στα οποία υποβλήθηκε ο ανακόπτων κατά τις διαδικασίες ανακοπής και προσφυγής,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Λεκτικό σήμα «ZENATO RIPASSA» (αίτηση καταχωρίσεως αριθ. 5 848 015), για προϊόντα της κλάσεως 33 (οινοπνευματώδη ποτά)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Camera di Commercio, Industria, Artigianato e Agricoltura di Verona
   
      Αντιταχθέν σήμα ή σημείο: Καταχωρισμένο ιταλικό λεκτικό σήμα «RIPASSO» (αριθ. 682 213), για προϊόντα της κλάσεως 33 («οίνοι, οινοπνευματώδη ποτά και ηδύποτα»)
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Δέχεται την ανακοπή και απορρίπτει στο σύνολό της την αίτηση καταχωρίσεως
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/09.